شەفەق
نیوز/ فیراس سدیق وەڕیەوبەر گشتی سامانەیل ئاژەڵی لە هەرێم کوردستان، ئمڕوو
یەکشەممە، وت: هەرێم کوردستان  ١٣ هەزار کارتۆن
خا لە رووژیگ بەرهەم کەێد (4.680.000 خا)، وتیش: هەرێم کوردستان نزیکەی ٨ هەزار کارتۆن
بەێد، و زیایەگە ئەرا پارێزگایل ناوڕاس و باشوور عراق هەناردە کریەێد.
سدیق
ئەرا ئاژانس شەفەق نیوز وت: بەرهەم خا لە هەرێم کوردستان وە شیوەی وەرچەوەیگ لە ماوەی
سێ ساڵ گوزەشتە گەشە کرد، ئەوەیش لەوەر بڕیار قەیەغەی هاوردەکردن خا لە دەیشت، ک هاوکار
بوی لە زیایبوین پڕۆژەیل بەرهەم خا.
وتیش:
شمارەی پڕۆژەیل بەرهەم بەرهەمکردن خا وەرجە بڕیار قەیەغەی هاوردە ١١ پڕۆژە بوی، باوجی
وە گشت توانای کار نەکردیاد، لەوەر ئەو پەکەکفتنە لە رکابەری نرخەیل خای هاوردەی دەیشت،
ک تەنیا ٥٠% لە وزەگەی کار کردیاد و جاروباریش کەمتر بوی.
وتیش:
شمارەی پڕۆژەیل بەرهەم خا لەی وەختە رەسێدە ٢٧ پڕۆژە لە پارێزگایل هەرێم کوردستان،
و ٢٤ پڕۆژەیش هانە ژیر دامەزراننز و دیاری کرد ک جارانی ٢٥٠٠ تا ٣ هەزار کارتۆن خا
لە رووژیگ بەرهەم کردیایمن، باوجی ئیسە ١٣ هەزار کارتۆن لە رووژیگ بەرهەم کەیمن.
سدیق
وتیش" هەرێم کوردستان ٧ هەزار کارتۆن لە رووژیگ خوازێد، و لەی مەوقە ئەوەگ زیایە
ئەرا ناوڕاس و باشوور عراق هەناردە کریەێد.
